شەفەق نیوز/ فەرماندەی پۆلیس نەینەوا، ئمڕوو یەکشەممە، راگەیان دەسگیرکردن پەنج ئەندام لە ریخریاگ داعش.
فەرماندەگە لە بەیاننامەیگ رەسیە ئاژانس شەفەق نیوز وت: فەوج فریاکەفتن پۆلیس دوانزەهەم سەروە فەرماندەی پۆلیس نەینەوا، لەبنەمای زانیاریەیل ووردیگ، و دویای مینەکردن و وەشکین و هاوکاری هاووڵاتییەیل، توێنست پەنج ئەندام لە چەتەیل داعش تیرۆرست دەسگیر بکەێد، دووان لەلیان کار لە (حیسبە) کردنە، و ئەواکان وەشیوەی جەنگاوەر لە (دیوان جوند و فیرقەی فوڕقان و کامپە گشتیەگان) لە وەخت کۆنتڕۆڵکردن داعش لەبان شار مووسڵ بوینە.
وتیش؛ لە ناوچە و گەڕەکەیل (تەحریر و ئەربەجیە و زەهڕا) لە لا چەپینەی شار مووسڵ دەسگیر کریان.
